༧ ཀུན་ཏུ་བཟང་པོ་བདེ་བའི་ངང་ལ་ཕྱག་འཚལ་ལོ། །ཟབ་མོ་དོན་འདི་བཤད་
པར་བྱ། ཀུན་གྱིས་མི་རིག་སྟེ་ཟབ་པོ། དོན་འདི་གཞུང་གི་སངས་མ་རྒྱས་པར་བསྒོམ་
དུ་མི་བཏུབ་སྟེ། སངས་རྒྱས་པར་བྱ་བའི་ཐབས་ནི་ལུང་འདི་ཡིན་ནོ། །དེ་ནས་བསྒོམ་
པ་ནི་རང་གི་སེམས་ལ་ཉམས་བལྟའོ། །ལུང་དང་ཉམས་སུ་འབྱོར་ན་འབྲས་བུའོ། །དེ་
ཡང་ལུང་ལས། གཞི་རྩ་མེད་པའི་སེམས་ཉིད་ནི། བཙལ་བས་རྙེད་པར་མ་གྱུར་
ཏེ། ཞེས་འབྱུང་། རང་གི་སེམས་ནི་གང་དུ་ཡང་མ་གྲུབ་སྟེ། གཞི་འདི་ལྟ་བུ་ཞིག་
ཅེས་བྱ་བའམ། རྩ་བ་འདི་ལྟ་བུ་ཞིག་བྱ་བ་མེད་དེ། རང་བཞིན་གྱིས་རྣམ་པར་དག་
པའོ། །དེ་ལྟར་རྣམ་པར་དག་པའི་དོན་དེ། ཁོང་དུ་ཆུད་ན་སངས་རྒྱས་ཡིན་ནོ། །དེ་
ལས་ལོགས་ན་སངས་རྒྱས་མི་རྙེད་དོ། །དེ་ལྟར་རྟོགས་ན་གཟོད་བསྒོམ་པར་བྱ་སྟེ།
བསྒོམས་པ་ཟེར་ཡང་མིག་ཟུམ་ཕྱག་རྒྱ་བཅའ་བ་མེད་དེ། དོན་དེ་ལ་གནས་པར་བྱ་
བ་ཁོ་ནའོ། །དེའི་ཕྱིར་འདི་ལྟ་བུ་ཞིག་དོན་བསྟན་ཏོ་ཞེས་བྱའོ། །གཞི་ཅི་ཡང་མ་གྲུབ་
པ་ལ་སེམས་ཀྱང་དེ་བཞིན་ཏེ། ཙུག་སེ་བསྒོམ་ན། སེམས་དེ་བཞིན་གནས་ན་བསྒོམ་
ཞེས་པའི་ཐ་སྙད་དོ། །དངོས་སུ་སེམས་ནི་དེ་རང་ཡང་ཡན་ཏེ། གཟའ་གཏད་དང་
བྲལ་བར་བཞག་གོ །ཤེས་པ་གཟའ་གཏད་དང་བྲལ་བ་དེ་ལ་བཅོས་སུ་ཡེ་ནས་མེད་
དོ། །དེ་ལ་མི་གཡོ་བར་བཞག་གོ །དེ་ལས་རྒྱུན་དུ་མི་གཡོ་བ་དེ་འབྲས་བུ་ནར་ཕྱིན་
པ་ཡིན་ཏེ། དེ་ལས་བོགས་དབྱུང་དུ་མེད་དོ། །བོགས་མ་བྱུང་བ་དེ་ཉིད་ཕྱུང་པའོ། །
དེ་ལས་ཡོན་ཏན་མི་འདོད་བཞིན་དུ་ཤུགས་ཀྱིས་འབྱུང་བ་ནི། ཆུ་དྭངས་པའི་རང་
བཞིན་ལ་ཉི་ཟླའི་གཟུགས་བརྙན་འབྱུང་བ་ནི་སྨོས་མི་དགོས་སོ། །དེས་འགྲོ་བའི་དོན་
212

སེམས་སྡེ།
མན་ངག་བརྒྱད།
ལ་རློམ་སེམས་མེད་ཀྱང་། བྱིན་གྱིས་རླབས་ཀྱིས་བྱས་སོ། །སེམས་ལ་གཟའ་གཏད་
བྱས་ན་བློ་འཆལ་པའོ། །དེ་བཞིན་དུ་མི་གནས་ཏེ། སེམས་ལ་མཚན་མ་རང་རྒྱུད་དུ་
ཤོར་ན་མཚན་མའི་བདུད་ཀྱིས་བསླུས་པའོ། །མཚན་མ་ཡེ་ཤེས་སུ་སྣང་ན་སངས་རྒྱས་
ཞེས་ཐ་སྙད་དུ་གདགས་སོ། །དཔེར་ན་རིན་པོ་ཆེའི་གླིང་དུ་ཕྱིན་ན། ཐམས་ཅད་རིན་
པོ་ཆེར་འདུག་སྟེ། རྡོག་པོ་དང་ཁྲོལ་བུ་དང་ཕྱེ་མ་ཐམས་ཅད་རིན་པོ་ཆེར་འདུག་སྟེ།
ས་རྡོ་འདུག་སྙམ་པའི་ཤེས་པ་མི་སྐྱེ་བ་དང་འདྲ་སྟེ། ཐམས་ཅད་ངོས་བཟུང་མེད་དོ།
འགྲོ་རུང་འདུག་རུང་ཐམས་ཅད་སངས་རྒྱས་སུ་སྣང་ངོ༌། །སངས་རྒྱས་ཞེས་བྱ་བ་ཡང་
གཟུགས་དང་ཁ་དོག་ཏུ་གྲུབ་པ་མེད་དེ། གང་སྡུག་བསྔལ་དང་བྲལ་བའོ། །གང་སྡུག་
བསྔལ་དང་བྲལ་ན་སངས་རྒྱས་ཞེས་ཐ་སྙད་དུ་གདགས་སོ། །གང་རྟོག་འཛིན་དང་
བྲལ་བའོ། །གང་དོན་དང་འཕྲད་པའོ། །མན་ངག་འདི་ཀུན་ལ་མི་བསྟན་ནོ། །ཅེས་
ཐམས་ཅད་ཀུན་གྲོལ་གྱི་མན་ངག་རྫོགས་སོ། །ཟབ་རྒྱ། རྒྱ་རྒྱ་རྒྱ། གསང་རྒྱ།